Ingemar Stenmark
Jan Ingemar Stenmark jedan je od najpoznatijih i najuspješnijih alpskih skijaša u historiji. Proglašen je i najboljim švedskim sportistom svih vremena. Mnogi ga smatraju i najboljim alpskim skijašem svih vremena. Pobijedio je na više utrka Svjetskog kupa nego bilo koji drugi skijaš ili skijašica – ukupno 86. Ta je brojka još fascinantnija jer je Stenmark bio aktivan u vrijeme kad su u programu bile samo tri discipline (slalom, veleslalom i spust, od kojih je spust vozio vrlo rijetko), te nije bilo takmičenja u superveleslalomu. Osim toga, i broj utrka u sezoni bio je znatno manji, što jasno pokazuje Stenmarkovu superiornost. Osim sjajnih sportskih dosega, bio je posebno cijenjen zbog mirnog karaktera i nekonfliktnog, džentlmentskog držanja, naizgled u suprotnosti s očitim pobjedničkim mentalitetom. U skijanju je ostavio dubok trag i utjecaj na generacije alpskih skijaša i trenera, jer je njegovo demonstriranje tzv. prestupne skijaške tehnike dovedeno gotovo do savršenstva.